# Atletisme als Jocs Olímpics d'Estiu de 2024 - Llançament de disc masculí

La prova de Llançament de disc masculina d'Atletisme als Jocs Olímpics de París 2024 serà la 30a edició de l'esdeveniment en unes Olimpíades. La prova es disputarà entre el 5 i el 7 d'agost del 2024 a l'Stade de France de París.
El suec Daniel Stahl és el vigent campió de la disciplina olímpica, després de guanyar la medalla d'or als Jocs Olímpics de Tòquio 2020. La medalla de plata la va guanyar el seu compatriota Simon Pettersson i la medalla de bronze fou per l'austríac Lukas Weisshaidinger.
L'equip dels Estats Units és, amb molta diferència, la selecció més guardonada, amb 13 medalles d'or, 9 medalles de plata i 13 medalles de bronze, en les 29 edicions que l'esdeveniment ha estat present als Jocs Olímpics. L'estatunidenc Al Oerter, amb 4 medalles d'or, és l'atleta més guardonat en tota la història de la competició.

## Format

La prova del llançament de disc consisteix en llançar un objecte circular, anomenat disc, el més lluny possible. La competició començarà amb tots els atletes classificats, competint en 2 grups diferents. Com a mínim 12 atletes passaran a la final. Si aconsegueixen superar la distància de referència passaran directament a la final i si no ho fan, han de quedar entres les 12 posicions més elevades dels dos grups en general. A la final, els 3 llançadors que aconsegueixin fer un llançament més llarg, guanyaran les medalles.

## Classificació

Hi ha dues maneres de classificar-se per la prova olímpica. La forma principal és superant la marca estàndard de classificació (que per aquesta edició es troba en els 67,20 metres), en qualsevol prova organitzada o supervisada per la Federació Internacional d'Atletisme, entre l'1 de juliol de 2023 i el 30 de juny de 2024. Depenent dels llocs que sobrin es podran classificar els atletes que no hagin aconseguit aquesta marca mitjançant les places universals i el rànquing atlètic i fent prevaler la diversitat geogràfica. S'ha de tenir en compte que només es podran classificar un màxim de 3 atletes per país i en cas que sigui superior, cada federació haurà d'escollir els 3 llançadors que consideri per participar en les Olimpíades.
| Mètode de classificació | Places | País | Atleta classificat |
| Marca estàndard - 67,20m | 2 | Lituània | Mykolas Alekna |
| Marca estàndard - 67,20m | 2 | Lituània | Andrius Gudzius |
| Marca estàndard - 67,20m | 1 | Austràlia | Matthew Denny |
| Marca estàndard - 67,20m | 1 | Àustria | Lukas Weisshaidinger |
| Marca estàndard - 67,20m | 1 | Eslovènia | Kristjan Ceh |
| Marca estàndard - 67,20m | 1 | Jamaica | Traves Smikle |
| Marca estàndard - 67,20m | 1 | Suècia | Daniel Stahl |
| Rànquing atlètic | 1 | | |
| Places universals | 1 | | |

## Medaller històric

| Posició | País | | | | Total |
| 1 | Estats Units | 13 | 9 | 13 | 35 |
| 2 | Alemanya | 3 | 2 | 1 | 6 |
| 3 | Lituània | 3 | 0 | 1 | 4 |
| 4 | Finlàndia | 2 | 3 | 0 | 5 |
| 5 | Txecoslovàquia | 1 | 2 | 1 | 4 |
| 5 | Itàlia | 1 | 2 | 1 | 4 |
| 7 | Alemanya de l'Est | 1 | 2 | 0 | 3 |
| 8 | Suècia | 1 | 1 | 1 | 3 |
| 9 | URSS | 1 | 1 | 0 | 2 |
| 9 | Hongria | 1 | 1 | 0 | 2 |
| 11 | Estònia | 1 | 0 | 2 | 3 |
| 12 | Alemanya Occidental | 1 | 0 | 1 | 2 |
| 13 | Polònia | 0 | 2 | 0 | 2 |
| 14 | Grècia | 0 | 1 | 2 | 3 |
| 15 | Belarús | 0 | 1 | 1 | 2 |
| 16 | Iran | 0 | 1 | 0 | 1 |
| 16 | Bohèmia | 0 | 1 | 0 | 1 |
| 18 | Cuba | 0 | 0 | 2 | 2 |
| 19 | Àustria | 0 | 0 | 1 | 1 |
| 19 | Sud-àfrica | 0 | 0 | 1 | 1 |
| 19 | França | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 24 març 2024].
* ↑ «Tokyo 2020 Athletics Men's Discus Throw Results» (en anglès). Olympics.com.
* ↑ «Llançament de disc» (en anglès). World Athletics. [Consulta: 25 març 2024].
* ↑ «Rànquing oficial - Llançament de disc masculí» (en anglès). World Athletics. [Consulta: 25 març 2024].
* ↑ «How to qualify for athletics at Paris 2024. The Olympics qualification system explained» (en anglès). Olympics.com, 27-06-2023.